ᱜᱟᱱᱫᱷᱤᱱᱚᱜᱚᱨ

ᱜᱟᱱᱫᱷᱤᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱭᱟᱜ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱭᱟᱜ ᱫᱚᱥᱟᱨ ᱱᱚᱝᱠᱟᱱ ᱱᱟᱜᱟᱨ ᱠᱟᱱᱟ ᱡᱟᱦᱟᱸ ᱫᱚ ᱯᱩᱨᱟᱹ ᱴᱷᱟᱹᱣᱠᱟᱹ ᱠᱟᱛᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱫᱚ 'ᱦᱟᱹᱨᱭᱟᱹᱲ ᱱᱟᱜᱟᱨ' (ᱜᱨᱤᱱ ᱥᱤᱴᱤ) ᱠᱚ ᱢᱮᱛᱟᱜᱼᱟ ᱾ ᱥᱮᱠᱨᱮᱴᱮᱨᱤᱭᱮᱴ ᱟᱨ ᱢᱚᱱᱛᱨᱤ ᱠᱚᱣᱟᱜ ᱵᱟᱥᱟ ᱦᱚᱸ ᱱᱚᱰᱮ ᱢᱮᱱᱟᱜᱼᱟ ᱾

'ᱢᱚᱦᱟᱛᱢᱟ ᱜᱟᱱᱫᱷᱤ' ᱭᱟᱜ ᱩᱭᱦᱟᱹᱨ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱜᱟᱱᱫᱷᱤ ᱱᱚᱜᱚᱨ ᱢᱮᱱᱛᱮ ᱫᱚᱦᱚ ᱟᱠᱟᱱᱟ ᱾ ᱱᱚᱰᱮᱱ ᱠᱩᱜ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱦᱚᱲ ᱫᱚ ᱥᱚᱨᱠᱟᱨᱤ ᱟᱨᱵᱟᱝ ᱯᱨᱟᱭᱵᱷᱮᱴ ᱪᱟᱹᱠᱨᱤ ᱠᱚ ᱪᱟᱹᱠᱨᱤᱭᱟᱹ ᱾ ᱱᱚᱰᱮᱱ ᱠᱚ ᱦᱚᱲ ᱫᱚ ᱟᱹᱰᱤ ᱱᱮᱢᱚᱥ ᱥᱟᱹᱱᱛᱤ ᱜᱮᱭᱟ ᱠᱚ ᱾ ᱜᱟᱱᱫᱷᱤᱱᱚᱜᱚᱨ ᱫᱚ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱓᱕ ᱠᱤᱞᱚ ᱢᱤᱴᱚᱨ ᱯᱩᱨᱩᱵᱽ ᱯᱟᱦᱴᱟ ᱨᱮ ᱥᱟᱵᱚᱨ ᱢᱚᱛᱤ ᱱᱟᱹᱭ ᱨᱮᱭᱟᱜ ᱡᱚᱡᱚᱢ ᱠᱟᱛᱟ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱥᱟᱵᱚᱨ ᱢᱚᱛᱤ ᱜᱟᱰᱟ ᱨᱮᱭᱟᱜ ᱯᱟᱪᱮ ᱯᱟᱦᱴᱟ ᱥᱮᱫ ᱨᱮ ᱢᱮᱱᱟᱜ ᱜᱩᱡᱽᱨᱟᱴ ᱨᱮᱭᱟᱜ ᱨᱟᱡᱽᱜᱟᱲ ᱜᱟᱱᱫᱷᱤᱱᱚᱜᱚᱨ ᱧᱩᱛᱩᱢ ᱫᱚ ᱨᱟᱥᱴᱨᱚ ᱵᱟᱵᱟ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱩᱛᱩᱢ ᱛᱮ ᱫᱚᱦᱚ ᱟᱠᱟᱱᱟ ᱾ ᱖᱔᱙ ᱥᱠᱚᱭᱟᱨ ᱠᱤᱹᱢᱤᱹ ᱨᱮ ᱯᱟᱥᱱᱟᱣ ᱟᱠᱟᱱ ᱜᱟᱱᱫᱷᱤᱱᱚᱜᱚᱨ ᱫᱚ ᱪᱚᱱᱰᱤᱜᱚᱰ ᱛᱟᱭᱚᱢ ᱜᱟᱱᱫᱷᱤᱱᱚᱜᱚᱨ ᱫᱚ ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱯᱚᱨᱛᱚᱱᱮᱛ ᱱᱟᱜᱟᱨ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱰ ᱮ ᱰᱤᱡᱟᱭᱤᱱ ᱞᱮᱫ ᱯᱷᱨᱮᱸᱪ ᱟᱨᱠᱤᱴᱮᱠ ᱞᱤ ᱠᱚᱨᱵᱩᱥᱤᱭᱟᱱ ᱜᱮ ᱱᱚᱣᱟ ᱱᱟᱜᱟᱨ ᱦᱚᱸᱭ ᱰᱤᱡᱟᱭᱤᱱ ᱟᱠᱟᱫ ᱛᱟᱦᱮᱸᱫ ᱾

ᱥᱟᱜᱟᱲ

ᱨᱟᱡᱽᱦᱚᱨ 

ᱚᱦᱢᱚᱫᱟᱵᱟᱫᱽ ᱠᱷᱚᱱ ᱱᱚᱣᱟ ᱫᱚ ᱵᱚᱢᱵᱮᱼᱫᱤᱞᱞᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ 
ᱮᱞᱮᱞᱼ᱘ ᱦᱚᱛᱮᱛᱮ ᱡᱩᱲᱟᱭ ᱟᱠᱟᱱᱟ ᱾ ᱑᱙᱖᱕ ᱨᱮ ᱜᱩᱡᱽᱨᱟᱛ ᱨᱮᱭᱟᱜ ᱢᱟᱨᱮ ᱨᱟᱡᱽᱜᱟᱲ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱜᱟᱱᱫᱷᱤ ᱱᱚᱜᱚᱨ ᱩᱪᱷᱟᱹᱲ ᱦᱩᱭ ᱮᱱᱟ ᱾ ᱱᱚᱣᱟ ᱫᱚ ᱢᱤᱫ ᱯᱚᱨᱛᱚᱱᱮᱛ ᱱᱟᱜᱟᱨ ᱠᱟᱱᱟ ᱡᱟᱦᱟᱸ ᱫᱚ ᱑᱙᱗᱐ ᱥᱟᱞᱮ ᱨᱮ ᱥᱚᱨᱠᱟᱨ ᱟᱹᱢᱟᱹᱞᱤ ᱦᱮᱡ ᱮᱱ ᱛᱟᱭᱚᱢ ᱪᱩᱦᱩᱞᱟᱹᱣ ᱦᱩᱭ ᱟᱠᱟᱱᱟ ᱾ 

ᱦᱚᱭᱦᱚᱨ

ᱚᱦᱢᱚᱫᱟᱵᱟᱫᱽ ᱨᱮᱭᱟᱜ ᱥᱚᱨᱫᱟᱨ ᱵᱚᱞᱞᱚᱵᱷ ᱵᱷᱟᱭᱤ ᱯᱚᱴᱮᱞ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱟᱰᱰᱟ ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱥᱩᱨ ᱩᱰᱟᱹᱱ ᱟᱰᱰᱟ ᱠᱟᱱᱟ ᱡᱟᱦᱟᱸ ᱫᱚ ᱦᱚᱱᱚᱛ ᱢᱩᱠᱷᱤᱭᱟᱹᱥᱟᱲᱟ ᱠᱷᱚᱱ ᱥᱩᱯᱩᱨ ᱓᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱨᱮᱞ ᱦᱚᱨ

ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱳᱱ ᱜᱟᱹᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱥᱩᱨ ᱨᱮᱞ ᱦᱚᱨ ᱥᱴᱮᱥᱳᱱ ᱠᱟᱱᱟ ᱾ ᱱᱚᱣᱟ ᱨᱮᱞᱣᱮ ᱥᱴᱮᱥᱳᱱ ᱫᱚ ᱫᱤᱥᱚᱢ ᱨᱮᱭᱟᱜ ᱟᱹᱰᱤᱜᱟᱱ ᱦᱟᱹᱴᱤᱧ ᱠᱷᱚᱱ ᱟᱹᱰᱤ ᱜᱟᱱ ᱨᱮᱞᱜᱟᱹᱰᱤ ᱦᱚᱛᱮᱛᱮ ᱡᱩᱲᱟᱹᱭ ᱢᱮᱱᱟᱜᱼᱟ ᱾

ᱥᱚᱲᱚᱠ ᱦᱚᱨ

ᱚᱦᱢᱚᱫᱟᱵᱟᱫᱽ ᱟᱨ ᱜᱩᱡᱽᱨᱟᱛ ᱨᱮᱭᱟᱜ ᱢᱟᱨᱟᱝ ᱵᱟᱡᱟᱨ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱵᱚᱥ ᱜᱟᱱᱫᱷᱤ ᱱᱚᱜᱚᱨ ᱞᱟᱹᱜᱤᱫ ᱪᱟᱹᱞᱩ ᱟᱠᱟ ᱢᱮᱱᱟᱜᱼᱟ ᱾ ᱥᱟᱵᱛᱮ ᱥᱩᱨ ᱯᱚᱱᱚᱛ ᱦᱚᱛᱮᱛᱮ ᱦᱚᱸ ᱜᱟᱱᱫᱷᱤ ᱱᱚᱜᱚᱨ ᱥᱚᱲᱚᱠ ᱦᱚᱨ ᱥᱟᱶ ᱡᱩᱲᱟᱹᱭ ᱢᱮᱱᱟᱜᱼᱟ ᱾

ᱚᱛᱱᱚ

ᱜᱟᱱᱫᱷᱤᱱᱚᱜᱚᱨ ᱫᱚ ᱚᱦᱢᱚᱫᱟᱵᱟᱫᱽ ᱵᱟᱡᱟᱨ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱯᱟᱦᱴᱟ ᱨᱮ ᱥᱟᱵᱚᱨᱢᱚᱛᱤ ᱱᱟᱹᱭ ᱨᱮᱭᱟᱜ ᱡᱚᱡᱚᱢ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱥᱟᱵᱚᱨᱢᱚᱛᱤ ᱱᱟᱹᱭ ᱨᱮᱭᱟᱜ ᱯᱟᱪᱮ ᱯᱟᱦᱴᱟ ᱨᱮ ᱢᱮᱱᱟᱜ ᱜᱩᱡᱽᱨᱟᱴ ᱨᱮᱭᱟᱜ ᱨᱟᱡᱽᱜᱟᱲ ᱜᱟᱱᱫᱷᱤᱱᱚᱜᱚᱨ ᱨᱮᱭᱟᱜ ᱧᱩᱛᱩᱢ ᱫᱚ ᱡᱟᱹᱛᱤᱭᱟᱹᱨᱤ ᱵᱟᱵᱟ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱫᱚᱦᱚ ᱟᱠᱟᱱᱟ ᱾ ᱖᱔᱙ ᱥᱠᱳᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱜᱟᱱᱫᱷᱤᱱᱚᱜᱚᱨ ᱫᱚ ᱪᱚᱱᱰᱤᱜᱚᱰ ᱛᱟᱭᱚᱢ ᱥᱤᱧᱚᱛ ᱨᱮᱭᱟᱜ ᱫᱚᱥᱟᱨ ᱯᱚᱨᱛᱚᱱᱮᱛ ᱵᱟᱡᱟᱨ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱜᱟᱱᱫᱷᱤᱱᱚᱜᱚᱨ ᱵᱟᱡᱟᱨ ᱫᱚ ᱪᱤᱯ ᱟᱨᱠᱤᱴᱮᱠ ᱦᱮᱪᱹᱠᱮᱹ ᱢᱮᱣᱚᱰᱟ, ᱡᱟᱦᱟᱸᱭ ᱫᱚ ᱠᱚᱨᱱᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱜᱼᱟ ᱟᱨ ᱟᱡᱤᱡ ᱟᱥᱤᱥᱴᱟᱸᱴ ᱯᱨᱳᱠᱟᱥ ᱮᱢᱹ ᱟᱯᱴᱮ ᱦᱚᱛᱮᱛᱮ ᱯᱚᱨᱛᱚᱱ ᱦᱩᱭ ᱞᱮᱱᱟ ᱾ New development plan will kill G’nagar, warns original planner. The Times of India.Architecture, Low Cost Housing, Regional Planning, Urban Development, Town Planner, Housing, India, Prakash, Madhusudan, Apte, Eisenhover, Gandhinagar, Urban Planning, Urban Growth. Angelfire.com (21 June 2014).The building of GANDHINAGAR NEW CAPITAL OF GUJARAT:INDIA, Prakash Madhusudan Apte, Power Publishers, March 2012

ᱧᱮᱢᱮᱞ ᱴᱷᱟᱶ

ᱚᱠᱷᱭᱚᱨᱫᱷᱟᱢ ᱢᱩᱫᱽᱨᱤ ᱺ

ᱜᱟᱱᱫᱷᱤᱱᱚᱜᱚᱨ ᱨᱮᱭᱟᱜ ᱚᱠᱷᱭᱚᱨᱫᱷᱟᱢ ᱢᱩᱫᱽᱨᱤ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱩᱫᱽᱨᱤ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱡᱚᱛᱚ ᱥᱮᱨᱢᱟ ᱒᱐ ᱜᱮᱥᱟᱥᱟᱭ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱱᱚᱣᱟ ᱢᱩᱫᱽᱨᱤ ᱛᱮ ᱠᱚ ᱦᱟᱹᱡᱩᱜᱼᱟ ᱾ ᱢᱩᱫᱽᱨᱤ ᱨᱮᱭᱟᱜ ᱢᱟᱨᱟᱝ ᱢᱩᱦᱤᱛ ᱫᱚ ᱥᱣᱟᱢᱤ ᱱᱟᱨᱟᱭᱚᱬ ᱟᱜ ᱜᱮᱞ ᱫᱚᱞᱟᱱ ᱩᱥᱩᱞ ᱥᱳᱱᱟ ᱢᱩᱨᱛᱤ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱩᱰᱷᱟᱹᱣ ᱫᱚ ᱓᱐ ᱚᱠᱴᱳᱵᱚᱨ ᱑᱙᱙᱒ ᱨᱮ ᱦᱩᱭ ᱞᱮᱱᱟ ᱾ ᱚᱠᱷᱭᱚᱨ ᱫᱷᱟᱢ ᱢᱩᱫᱽᱨᱤ ᱫᱚ ᱒᱓ ᱮᱠᱚᱨ ᱡᱟᱭᱜᱟ ᱨᱮᱭᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱨᱟᱡᱚᱥᱛᱟᱱ ᱠᱷᱚᱱ ᱖,᱐᱐᱐ ᱢᱤᱴᱨᱤᱠ ᱴᱳᱱ ᱜᱩᱞᱟᱹᱯᱤ ᱵᱟᱹᱞᱤ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱚᱠᱷᱭᱚᱨ ᱫᱷᱟᱢ ᱢᱩᱫᱽᱨᱤ ᱨᱮᱭᱟᱜ ᱢᱟᱨᱟᱝ ᱠᱮᱢᱯᱳᱥ ᱫᱚ ᱑᱐᱘ ᱯᱷᱤᱴ ᱩᱥᱩᱞ ᱢᱮᱱᱟᱜᱼᱟ, ᱑᱓᱑ ᱯᱷᱤᱴ ᱚᱥᱟᱨ ᱟᱨ ᱒᱔᱐ ᱯᱷᱤᱴ ᱡᱤᱞᱤᱧ ᱢᱮᱱᱟᱜᱼᱟ ᱾ᱜᱟᱱᱫᱷᱤ ᱱᱚᱜᱚᱨ | शब्द.इन|

ᱦᱚᱲ ᱮᱞ
᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱜᱟᱱᱫᱷᱤᱱᱚᱜᱚᱨ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱑,᱙᱕,᱘᱙᱑ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Gandhinagar Urban Development Authority 
 Gandhinagar Municipal Corporation 

ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ